Vanse kirke

Vanse kirke er en korskirke i Vanse i Farsund kommune, Agder fylke. Kirken  er en steinkirke og har deler fra middelalderen, men ble ombygget og utvidet i 1848. Den har 1100 plasser.

Historikk
Kirken er langskipet, og kan være bygget på 1000-tallet.Vanse kirke bygget i 1037 Man antar at kirken ble bygget i årene før Oddernes kirke i Kristiansand, og sistnevnte er datert til midten av det 11. århundre.Muri, Sigurd; Norske kyrkjer, Oslo 1971, side 114. På bakgrunn av at Lista etter alt å dømme var et mer folkerikt område enn Oddernes sogn, og disse kirkene synes å være bygget av samme arbeidslag, har Vanse kirke blitt datert til 1037.Brekne: Vanse kirkejubileum Kirken feiret derfor sitt 950-årsjubileum i 1987. Muligens kan den første kirken ha blitt bygget i tre og erstattet med en steinkirke på et seinere tidspunkt.Vanse kirkes historie gjennom 1000 år : «Men den første kirka var nokså sikkert ei trekirke. Det tok tid å skulle planlegge og få bygget ei såpass stor steinkirke.» Steinkirken kan opprinnelig ha  vært romansk med de rundbuene den fortsatt har. Opprinnelig  hadde den  to vinduer høyt oppe på sørveggen, og et på korveggen. Annen litteratur angir at kirken ble påbegynt omkring år 1200 og utformet med spissbuer i tidlig gotikk.Ekroll, side 246 Ut fra dette kan det stemme at de eldste bygningsdelene i den nåværende kirken er fra 1200-tallet.

Kirken ble ombygget og utvidet i 1848 på grunn av en ulykke i kirken der åtte personer omkom og flere ble skadet. Ulykken skjedde da det oppsto panikk i den fullstappede kirken og flere personer ble trampet ihjel.Vanse kirkes historie gjennom 1000 år : ”Den store forstyrrelsen” i Vanse kirke 1848.

Andre tidlige kirker på Agder har vært Harkmark kirke i Mandal og Høvåg kirke i Lillesand. Vanse kirke viser i det hele alle tegn til å ha vært Agders fylkeskirke i middelalderens Stavanger bispedømme. For biskopen må kirken ha vært viktig, fordi det er få andre steder i middelalderens Stavanger bispedømme at det er slik permanens i at sognepresten også er kannik i Stavanger. Peder Claussøn Friis skrev på 1500-tallet av Vanse var den største landskyrkja i Stavanger stift.

Utformingen av Øyestad kirke ved Arendal er inspirert av blant annet Vanse kirke.

Bygningen
Kirken er opprinnelig en langkirke som ble påbegynt på 1200-tallet.Ekroll, side 240

Koret og østveggen ble revet i 1848 og ble erstattet av et stort korsformet tilbygg. Kirken har et våpenhus som trolig er den nedre delen av et eldre vesttårn. Her er en vestportal med frittstående søyler og baser og kapitel. Disse restene tyder på at kirken er bygget tidlig i gotikken på 1200-tallet.

Adkomst til stedet, som er et velkjent turistmål, er via Fv655 og Rv43/Fv651.

 Relikvie 
Det ble under restaureringen i 1848 funnet en liten eske av bly med et stykke tøy, litt kalkstein og en beinsplint fra en ukjent helgen (mulig Olav den hellige). Den ble funnet under kirkegulvet i Vanse kirke, like foran det gamle alteret.

Referanser

 Litteratur 
 Ekroll, Øystein; Med kleber og kalk,Norsk steinbygging i mellomalderen., Samlaget, Oslo, 1997, ISBN 82-521-4754-2.
 Brekne, Peder (red., 1987): Vanse kirkejubileum 950 år. Vanse: Lista Menighetsråd
 Muri, Sigurd; Norske kyrkjer, Oslo 1971

 Eksterne lenker 


 Vanse kirkes historie gjennom 1000 år. 
  Kirker i Norge (dateringen er usikker)  (Kirchen in Norwegen)

Kategori:Kirker i Farsund
Kategori:Kulturminner i Farsund
Kategori:Norske middelalderkirker i stein
Kategori:Religiøse byggverk fra 1000-tallet
Kategori:Gustav Adolph Lammers
Kategori:Korskirker i Norge
Kategori:Valgkirker i 1814
Kategori:Kirker i Lister og Mandal prosti
Kategori:1000-tallet i Norge